CELEX: 62009CN0106
Language: et
Date: 2009-03-18 00:00:00
Title: Kohtuasi C-106/09 P: Euroopa Ühenduste Komisjoni 18. märtsil 2009 esitatud apellatsioonkaebus Euroopa Ühenduste Esimese Astme Kohtu (kolmas koda laiendatud koosseisus) 18. detsembri 2008 . aasta otsuse peale liidetud kohtuasjades T-211/04 ja T-215/04: Gibraltari valitsus ja Ühendkuningriik versus Euroopa Ühenduste Komisjon

20.6.2009   
            
            
               ET
            
            
               Euroopa Liidu Teataja
            
            
               C 141/22
            
         Euroopa Ühenduste Komisjoni 18. märtsil 2009 esitatud apellatsioonkaebus Euroopa Ühenduste Esimese Astme Kohtu (kolmas koda laiendatud koosseisus) 18. detsembri 2008. aasta otsuse peale liidetud kohtuasjades T-211/04 ja T-215/04: Gibraltari valitsus ja Ühendkuningriik versus Euroopa Ühenduste Komisjon
   (Kohtuasi C-106/09 P)
   2009/C 141/41
   Kohtumenetluse keel: inglise
   
      Pooled
   
   
      Apellant: Euroopa Ühenduste Komisjon (esindajad: R. Lyal, V. Di Bucci ja N. Khan)
   
      Teised menetlusosalised: Gibraltari valitsus, Suurbritannia ja Põhja-Iiri Ühendkuningriik ning Hispaania Kuningriik
   
      Apellandi nõuded
   
   
               —
            
            
               Tühistada Esimese Astme Kohtu (kolmas koda laiendatud koosseisus) 18. detsembri 2008. aasta otsus liidetud kohtuasjades T-211/04 ja T-215/04: Gibraltari valitsus ja Ühendkuningriik vs. komisjon, milles komisjonile teatati 5. jaanuaril 2009;
            
         
               —
            
            
               jätta Gibraltari valitsuse ja Ühendkuningriigi esitatud nõue rahuldamata; ja
            
         
               —
            
            
               mõista kohtukulud välja Gibraltari valitsuselt ja Ühendkuningriigilt;
            
         teise võimalusena:
   
               —
            
            
               saata kohtuasi tagasi Esimese Astme Kohtule uueks arutamiseks;
            
         
               —
            
            
               teha otsus esimese astme ja apellatsiooniastme kohtukulude kohta hiljem.
            
         
      Väited ja peamised argumendid
   
   Komisjon leiab, et vaidlustatud otsus tuleks tühistada järgmistel põhjustel:
   
                
            
            
               Esimese Astme Kohus on vääralt hinnanud EÜ artikli 87 lõike 1 ja liikmesriikide maksupädevuse omavahelist suhet;
            
         
                
            
            
               Esimese Astme Kohus on EÜ artikli 87 lõiget 1 vääralt tõlgendanud ja kohaldanud, kuna ta seadis tema kahtlustatud riigiabi meetmete kohta antud hinnangule õigustamatuid piiranguid;
            
         
                
            
            
               Esimese Astme Kohus on EÜ artikli 87 lõiget 1 vääralt tõlgendanud ja kohaldanud, kuna ta seadis tavapärase või „normaalse” maksusüsteemi kindlaksmääramiseks teostatavale kontrollile õigustamatuid piiranguid;
            
         
                
            
            
               Esimese Astme Kohus on EÜ artikli 87 lõiget 1 vääralt tõlgendanud ja kohaldanud, kuna ta leidis, et tavapärane või „normaalne” maksusüsteem võib tekkida erinevatele maksumaksjatele erinevate tehniliste meetodite kohaldamise tulemusel;
            
         
                
            
            
               Esimese Astme Kohus on EÜ artikli 87 lõiget 1 vääralt tõlgendanud ja kohaldanud, kuna tema hinnangul ei ole komisjon määratlenud tavapärast või „normaalset” maksusüsteemi ega andnud asjassepuutuva meetme selektiivsuse tuvastamiseks nõuetekohast hinnangut;
            
         
                
            
            
               Esimese Astme Kohus on EÜ artikli 87 lõiget 1 vääralt tõlgendanud ja kohaldanud, kuna ta ei analüüsinud kolme selektiivsuse tingimust, mis vaidlustatud otsuses kindlaks tehti.